kardosdrur/scandi-wiki huggingface dataset:
Sigmund Trondheim

Sigmund Trondheim (født 5. juni 1995 i er en dansk sanger, sangskriver, danser, tv personlighed og influencer som fik sit gennembrud i X Factor 2018. .I 2018 stillede han op til Dansk Melodi Grand Prix 2019 med sangen "Say My Name". Sigmund har udgivet mange sange Hans første single "Folder Mig Ud" som handler om at springe ud og at turde være sig selv. Sigmund har turneret hele Danmark rundt med sin musik og har desuden også deltaget i Tv showet Divaer I Junglen.i 2019 hvor han vandt konkurencen "Mr. Jungle" Senere kunne man komme helt tæt på Sigmunds privatliv i Tv programmet "Til Middag Hos" hvor Sigmund bland andet åbnede op for hans store drøm om at rejse til Hollywood for at skabe endnu større karriere.

Diskografi

Singler 
 "Folder mig ud" (2018)
 "Say My Name" (2019)
"Rebel" (2019)
"Spotlight venter" (2019)
"Julen varer evigt" (2019)

Kilder

Eksterne henvisninger 
 X Factor på DR's hjemmeside

Sangere fra Danmark
Deltagere i X Factor (Danmark)
Deltagere ved Dansk Melodi Grand Prix 2019
Oddervej (Aarhus Kommune)

Oddervej er en af de otte radiale hovedveje Grenåvej, Randersvej, Viborgvej, Silkeborgvej, Århus Syd Motorvejen, Skanderborgvej, Gl. Horsens Landevej og Oddervej, der fører fra oplandet ind til Aarhus. Vejen er en del af hovedlandevej 451.

Linjeføring
Oddervej er hovedlandevejen mellem Odder og Aarhus. Vejen begynder hvor Strandvejen ophører som større indfaldsvej til Aarhus Centrum og bevæger sig herefter i sydlig retning gennem bydelene Højbjerg og Skåde. Efter at have forladt Aarhus By passerer den vest om stationsbyen Beder-Malling og ved kommunegrænsen til Odder Kommune skifter den navn til Århusvej.

Vejens historie
Indtil 1939 hed Oddervej, Hads Herreds Landevej. Denne betegnelse dækkede tidligere også det stykke vej, som i dag er Strandvejen. I 1938 blev vejen gravet op, udvidet og omlagt, så den kom til at fremstå, som den gør i dag. Før dette havde byrådet modtaget flere klager over vejens beskaffenhed. Frederikshøj Kro var i slutningen af 1800-tallet blevet et populært udflugtsmål, ligesom resten af Marselisborgskovenes traktørsteder, men turen derud foregik over støvet og hullet vej.

Omkring 1920 begyndte Oddervejs sydlige side at blive bebygget med villaer, og fra 1936 blev også den nordlige side udstykket. I 1810 blev Frederiksminde opført langs Oddervej (i dag Oddervej 32). Gården blev bygget som skovfogedbolig, men fungerede det meste af 1800-tallet og starten af 1900-tallet som sommerresidens. Først for kradsuldsproducenten Marcus Galthen Bech, og senere for borgmester Drechsel.

Kilder og henvisninger

Gader i Aarhus
Indfaldsveje i Danmark
Oddervej

Oddervej kan henvise til følgende veje:

 Oddervej (Aarhus Kommune)
 Oddervej (Skanderborg Kommune)
 Oddervej (Odder Kommune)
Franco Marvulli

Franco Marvulli (født 11. november 1978 i Zürich) er en forhenværende cykelrytter fra Schweiz. Hans foretrukne disciplin var banecykling, hvor han har vundet medaljer ved nationale, europæiske, verdens- og olympiske mesterskaber.

Marvulli har også vundet mange seksdagesløb, heriblandt to gange Københavns seksdagesløb med makkeren Bruno Risi.

Eksterne henvisninger 

 

Mandlige cykelryttere fra Schweiz
Vindere af Københavns seksdagesløb
Personer fra Zürich
Trygve Solberg Aarstad

Trygve Solberg Aarstad (født 1. januar 2002 i Norge) er en fodboldspiller. Han spiller på den centrale midtbane. Han har siden 1. juli 2018 spillet på U-19-holdet i F.C. København. Tidligere har han spillet i Vålerenga på deres ungdomshold.

Referencer 

 

Fodboldspillere fra Norge
Marcel Kalz

Marcel Kalz (født 9. marts 1987 i Berlin) er en cykelrytter fra Tyskland. Hans foretrukne disciplin er banecykling, hvor han har vundet medaljer ved de nationalemesterskaber, og europæiske U/23-mesterskaber. 

Kalz har vundet flere seksdagesløb, blandt andet sejren ved Københavns seksdagesløb 2014 med makkeren Robert Bartko.

Eksterne henvisninger 

 

Mandlige cykelryttere fra Tyskland
Vindere af Københavns seksdagesløb
Scott McGrory

Scott McGrory (født 22. december 1969 i Walma) er en forhenværende cykelrytter fra Australien. Hans foretrukne disciplin var banecykling, hvor han har vundet medaljer ved nationale, verdens- og olympiske mesterskaber. På landevej blev han nationalmester. 

McGrory har også vundet mange seksdagesløb, heriblandt ved Københavns seksdagesløb 2002 med makkeren Matthew Gilmore, hvor de var det første par der vandt i Ballerup Super Arena.

Han var med til OL 1988 i Seoul, hvor han var med på det australske hold i 4000 m forfølgelsesløb. Han var ikke med i kvalifikationsrunden, hvor hans holdkammerater Brett Dutton, Wayne McCarney, Stephen McGlede og Dean Woods satte verdensrekord (senere i kvalifikationen overgået af Sovjetunionen), men han var med i stedet for McCarney i kvartfinalen, hvor australierne besejrede Danmark klart, og i semifinalen, hvor det blev til nederlag til Østtyskland. I kampen om bronze var det igen McCarney, der kørte i stedet for McGrory, da Australien sejrede over Frankrig.

Ved OL 2000 på hjemmebane i Sydney kørte McGrory parløb sammen med Brett Aitken. Det australske par blev nummer to i første spurt og vandt den anden, hvorpå de med point i flere af de følgende spurter snart var i en klar førerposition, så de ved blot at undgå at tabe en omgang ville vinde løbet. Belgierne Étienne De Wilde og Matthew Gilmore vandt den sidste spurt, hvilket betød, at de nåede 22 point og en andenplads efter australierne på førstepladsen med 26 point, mens italienerne Marco Villa og Silvio Martinello i sidste spurt nåede 15 point, hvilket gav dem bronze.

Senere ved samme OL deltog McGrory også i landevejsløbet, men her måtte han opgive at fuldføre.

Referencer

Eksterne henvisninger 
 

Mandlige cykelryttere fra Australien
Vindere af Københavns seksdagesløb
Deltagere for Australien ved sommer-OL 1988
Deltagere for Australien ved sommer-OL 2000
Olympiske mestre fra Australien
Olympiske bronzemedaljevindere fra Australien
Robert Schmidt

Robert Schmidt kan henvise til:
 Robert Schmidt (politiker) (1864–1943), tysk politiker og minister
 Robert Schmidt (skuespiller) (1882–1941), dansk skuespiller

Se også 
 Robert V. Schmidt
Matthew Gilmore

Matthew Gilmore (født 11. september 1972 i Gent) er en belgisk/fransk forhenværende cykelrytter. Hans foretrukne disciplin var banecykling, hvor han har vundet medaljer ved nationale, verdens- og olympiske mesterskaber. På landevej kørte han blandt for det danske hold Memory Card-Jack & Jones.

Gilmore har også 18 seksdagesløb, heriblandt ved Københavns seksdagesløb 2002 med makkeren Scott McGrory, hvor de var det første par der vandt i Ballerup Super Arena.

Han deltog ved to olympiske lege for Belgien. I 2000 i Sydney stillede han op i pointløb, hvor han blev nummer femten. Han stillede desuden op i parløb sammen med Etienne De Wilde, og parret vandt sølv med 22 point efter australierne Scott McGrory og Brett Aitken med 26 point, mens italienerne Marco Villa og Silvio Martinello vandt bronze med 15 point. De to belgiere lå blot som nummer fire før sidste runde, men sejr i sidste spurt gav dem ti point og to pladser frem i den samlede stilling.

Ved OL 2004 i Athen stillede han op i de samme to discipliner, og her blev han nummer atten i pointløbet samt nummer elleve i parløb (nu sammen med Iljo Keisse).

Han er søn af den australske cykelrytter Graeme Gilmore og den britiske cykelrytter Tom Simpson.

Referencer

Eksterne henvisninger 

 

Mandlige cykelryttere fra Belgien
Vindere af Københavns seksdagesløb
Personer fra Gent
Deltagere for Belgien ved sommer-OL 2000
Deltagere for Belgien ved sommer-OL 2004
Olympiske sølvmedaljevindere fra Belgien
Danny Stam

Danny Stam (født 25. juni 1972 i Koog aan de Zaan) er en hollandsk forhenværende cykelrytter. Hans foretrukne disciplin var banecykling, hvor han har vundet medaljer ved EM og VM.

Stam har vundet 11 seksdagesløb, med blandt andet én sejr ved Københavns seksdagesløb i 2006 sammen med makker Robert Slippens.

Siden 2013 har han været ledende sportsdirektør for cykelholdet .

Eksterne henvisninger 

 

Mandlige cykelryttere fra Nederlandene
Vindere af Københavns seksdagesløb
Sportsdirektører
Robert Slippens

Robert Slippens (født 3. maj 1972 i Opmeer) er en hollandsk forhenværende cykelrytter. Hans foretrukne disciplin var banecykling, hvor han har vundet medaljer ved EM og VM. Han har deltaget ved de olympiske lege fire gange.

Slippens har vundet 11 seksdagesløb, med blandt andet én sejr ved Københavns seksdagesløb i 2006 sammen med makker Danny Stam, med hvem han vandt alle sine sejre i parløb.

Eksterne henvisninger 

 

Mandlige cykelryttere fra Nederlandene
Vindere af Københavns seksdagesløb
Urs Freuler

Urs Freuler (født 6. november 1958 i Bilten) er en forhenværende cykelrytter fra Schweiz. Han kørte både landevejs- og banecykling. I Giro d'Italia vandt han mellem 1982 og 1989 15 etaper, og i Tour de France vandt han én. 

På bane har han vundet medaljer ved nationale, verdens- og europæiske mesterskaber. 

Fra 1981 til 1994 vandt Freuler 21 seksdagesløb, heriblandt to ved Københavns seksdagesløb med makker Danny Clark.

Eksterne henvisninger 
 

Mandlige cykelryttere fra Schweiz
Vindere af Københavns seksdagesløb
Lucien Gillen

Lucien Gillen (født 7. oktober 1928 i Luxembourg by, død 11. august 2010 smst.) var en cykelrytter fra Luxembourg. Han kørte både landevejs- og banecykling.

Fra 1952 til 1964 vandt Gillen 11 seksdagesløb, heriblandt fire ved Københavns seksdagesløb.

Eksterne henvisninger 
 

Personer fra Luxembourg (by) 
Mandlige cykelryttere fra Luxembourg
Vindere af Københavns seksdagesløb
Étoile de Bessèges 2019

Étoile de Bessèges 2019 var den 49. udgave af det franske landevejscykelløb. Løbet foregik i perioden 7. til 10. februar 2019. Løbet var en del af UCI Europe Tour 2019 og var i kategorien 2.1. Den samlede vinder af løbet blev franske Christophe Laporte fra .

Hold og ryttere

Danske ryttere
Mads Pedersen kørte for 
Matti Breschel kørte for

Etaperne

1. etape

2. etape

3. etape

4. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Startliste

Eksterne henvisninger 
 

2019
UCI Europe Tour 2019
Natalja Vikhljantseva

Natalja Konstantinovna Vikhljantseva ( ; født 16. februar 1997 i Volgograd) er en russisk professionel tennisspiller. Hun fik debut på WTA Tour ved Shenzhen Open 2015.

Indtil februar 2019 havde hun ikke vundet en single titel på WTA Touren, men to titler på ITF Women's World Tennis Tour.

Eksterne henvisninger 

 
 Natalia Vikhlyantseva hos coretennis.net

Tennisspillere fra Rusland
Personer fra Volgograd
Albert Fritz

Albert Fritz (født 30. marts 1947 i Jestetten, død 1. september 2019) var en cykelrytter fra Tyskland. Hans foretrukne disciplin var banecykling, hvor han vandt medaljer ved nationale- og europæiske mesterskaber. På landevej vandt han tre etaper i Tour de Suisse.

Fritz kørte sit første seksdagesløb i 1969, og havde danske Freddy Eugen som makker. Fra 1970 til 1984 vandt han 34 seksdagesløb, hvoraf de tre kom ved Københavns seksdagesløb i 1980, 1981 og 1984. Sejren med makker Dietrich Thurau i 1984 blev den sidste af de 34.

Han stoppede sin aktive karriere i 1985.

Referencer

Eksterne henvisninger 
 

Mandlige cykelryttere fra Tyskland
Vindere af Københavns seksdagesløb
Breiðafjörður

Breiðafjörður er en bugt i den nordvestlige del af Island. Bugten skiller regionen Vestfirðir fra halvøen Snæfellsnes.

Fra Snæfellsnes kan man på klare dage se Grundarfjörður, som ligger 40 km derfra. Fra den lille fiskerbygd Stykkishólmur er der en færgeforbindelse i Vestfirðir.

Den 125 km lange og op til 72 km brede bugt er i den indre del lavvandet i de indre dele. Bugten har mange små sidefjorde, øer og skær. Cirka halvdelen af Islands tidevandområder ligger her og tidevandsforskellen kan være op til 5 meter i bugtens indre dele. Mellem mange af øerne opstår der et stærkt faldende tidevand, og sejladsen mellem de mange øer kan ofte volde vanskeligheder. Der har været en kraftig nedgang i øernes befolkning, og dn overvejened del af bygningerne bruges i nutiden som fritidshuse.

Geologi: Vulkanisme 
Områdets grundbjergart blev i den sene Tertiærtid formet gennem Vulkanismen, og består hovedsagelig basaltiske lavalag som er korroderet væk af gletsjerne under kvartærtiden og har h således dannet det ujævne landskab med flere bjergformationer.
Også i nutiden findes der i bugtens områder nogle lavtemperaturområder med varme kilder, delvis på øerne og delvis i havet, som bliver synlig ved ebbe.

Plante og dyreliv 
Den store tidevandzone har stor biologisk mangfoldighed og en udstrakt algerskov og andre vigtige habitat for fisk og insekter. Området har en stor gruppe af karplanter og omkring 50 fuglearter, blandt andet topskarv, gråmåge, havørn, edderfugl, tejst og thorshane. Området er et vigtigt samlingspunkt for Knortegåserne og Islandsk ryle og trækfugle som er på vej mod syd. spættet sæl og gråsæl har sine vigtigeste fiskepladser på øerne og skærerne.

Der findes flere hvalarter ved bugten, blandt andet marsvin og vågehvaler.

Eksterne henvisninger 

 Naturreservater ved og i havet, S.28, engl. (PDF)
 officiel hjemmeside (islandsk)

Referencer 

Breiðafjörður, bugten nord for Snæfellshalvøen i det nordvestlige Island. Den 125 km lange og op til 72 km brede bugt er ret lavvandet i de indre dele; her ligger et stort antal øer og skær. Det inderste af bugten har 4-5 m tidevand, og navigation mellem de mange øer er vanskelig. Omkring 1900 havde de små øer op mod 600 indb., som høstede af den rige natur: sæler, hajer og andre fisk, fugle, æg, edderdun og tang. Affolkningen har været kraftig, og de fleste bygninger er nu sommerhuse. Tang høstes fortsat til fremstilling af tangmel, ligesom fiskeri efter bl.a. kammuslinger stadig er af betydning.

Fjorde i Island
Lecrae

Lecrae Devaughn Moore (født 9. oktober 1979), også bare kendt som Lecrae, er en kristen og amerikansk hiphop-udøver, sangskriver, producer og skuespiller. Han er medejer og medstifter af det uafhængige pladeselskab Reach Records, og medstifter for den nu nedlagte non-profit organisation ReachLife Ministries. Til dato har han udgivet syv studiealbum og tre mixtapes som soloartist, og har udgivet tre studioalbum, et remixalbum og en EP som leder af hip hop-gruppen 116 Clique. Han producerede meget af hans tidligere materiale sammen med andre tidlige Reach Records udgivelser. Lecrae, med henvisning til hans label som kristen rapper, har udtalt, at hans musik kun er hiphop selv om den afspejler hans kristne tro. I maj 2016 underskrev Lecrae med Columbia Records i en fælles aftale mellem hans label og Columbia.

Lecraes debutudgivelse, Real Talk, blev udgivet i 2004 gennem Reach Records. Hans tredje soloalbum, Rebel, udgivet i 2008, blev det første kristne hip hop album, der nåede nr. 1 på Billboard Gospel chart. Rehab fulgte i 2010, og Lecrae begyndte at tiltrække mainstream opmærksomhed, da han optrådte på 2011 BET Hip Hop Awards Cypher og optrådte på Statik Selektah sangen "Live & Let Live" fra Population Control. Den 10. maj 2012 udgav Lecrae sit første mixtape, Church Clothes. I tråd med hans gennembrud i mainstream hip hop, blev mixtapet downloadet over 100.000 gange på mindre end 48 timer. Hans sjette studiealbum, Gravity, kom ud den 4. september 2012 og er blevet kaldt det vigtigste album i kristen Hip Hop Historie af Rapzilla og Atlanta Daily World. Albummet debuterede som det bedst sælgende album samlet i iTunes Store, nr. 3 på Billboard 200 og vandt en Grammy Award for Best Gospel Album ved 2013 Grammy Awards, der markerer første gang, en hip hop-kunstner modtog denne pris. Lecrae udgav sit syvende album, Anomaly, den 9. september 2014. Det debuterede med nr. 1 på Billboard 200 med 88.587 eksemplarer solgt gennem den første uge, og var det første album til at toppe både Billboard 200 og The Gospel Chart på samme tid.

Lecrae modtog nomineringer som årets kunstner på 43., 44., 45. og 46. GMA Dove Awards, og den sidste vandt han. Han blev også nomineret til bedste gospel-kunstner i 2013 og 2015 BET-priserne, hvoraf han vandt sidstnævnte. Lecraes filmografi omfatter en rolle i tv-filmen A Cross to Bear (2012) og en kort rolle som Dr. Malmquist i komediefilmen Believe Me (2014). I den sociale sfære har Lecrae advokeret for bevarelse af ansvar og faderskab som en værdi blandt mænd i USA og i 2013 samarbejdet med Dwyane Wade og Joshua DuBois i multimedieinitiativet This Is Fatherhood som en del af Obama-administrationens faderskab og mentorinitiativ. Han har også præsenteret og skrevet om racespænding og uretfærdighed i USA.

Referencer

Eksterne henvisninger 
 
 

Hiphoppere fra USA
Skuespillere fra Texas
Ib-prisen

Ib-prisen er en ekstern pris, der uddeles af Danmarks Film Akademi ved den årlige Robertfest. Prisen blev første gang uddelt i 2013 og er navngivet efter Ib Tardini.

Prisen tildeles "[...] en skuespiller, filminstruktør eller en anden filmmedarbejder, der tænker utraditionelt. Prisen skal hædre det politisk ukorrekte i dansk film, det modige, det skæve. Alt det som Ib selv står for", som Annette K. Olesen udtalte i forbindelse med lanceringen af prisen.

Modtagere 
 2013: Ronnie Fridthjof
 2015: Sigrid Dyekjær
 2016: Signe Byrge Sørensen
 2017: Jacob Jarek
 2018: Katja Adomeit
 2019: Per Holst
 2021: Lise Lense-Møller
 2022: Monica Hellström

Referencer

Eksterne henvisninger  
Hjemmeside

Robertprisen
Odense cricketstadion

Odense cricketstadion er et idrætsanlæg for cricket i Odense indviet 1-2. august 1942. Arenaen ligger i Odense Idrætspark-området, som også har et fodboldstadion, idrætshal, atletikstadion, skøjtehaller, bowlinghal og cykelbane.

Odense cricketstadion er Fionia Cricket Odense og Odense Cricketklubs hjemmebane og var gennem en årrække hjemsted for cricketholdene fra B1909, B1913 og OB, der i kortere eller længere tid var med i Dansk Cricket Forbunds turneringer.

Fodnoter 

cricketstadion
Cricketstadion
Etableret i 1942
Cricket
Odense bowlinghal

Odense Bowlinghal & Simgolf Center er en bowlinghal og har også Simgolf, centret er beliggende på Møllemarksvej 80 i Odense. Bowlinghallen ligger i Odense Idrætspark-området, som også har et fodboldstadion, idrætshal, atletikstadion, skøjtehaller, cricketstadion og cykelbane.
Bowlinghallen har 20 fuldautomatiske baner og en restaurant/cafeteria.

Odense Bowlinghal er "en selvejende institution, sammensat af klubberne under Fyns Bowling Union, som også er hjemmehørende i hallen, samt bowlingafdelingen under Firma klubbernes Sammenslutning i Odense. Den er således hjemsted for flere klubber, men er også åben for privatpersoner.

Se også 
 Bowl'n'Fun Odense
 City Bowling

Fodnoter 

Bowlinghal
Bowlinghal
Bowlingklubber i Danmark
Odense Gokart Hal

Odense Gokart Hal er en racinghal beliggende på Cikorievej i Odenses udkant.

I februar 1993 åbnede den gamle Odense Gokart Hal, som Danmarks første indendørs gokart bane, placeret i nogle gamle lagerhaller bag Odense Banegård.
2000 åbnede den nye Odense Gokart Hal i nye lokaler, hallen blev bygget som den eneste i Danmark 100% til Gokart. Banen har været brugt som vintertræning for Dansk Automobil Sports Union og Team Danmarks elitehold indenfor gokart.

Odense Gokart Hal ejes siden 2018 af den tidligere racerkører i blandt DTC-serien Michael Schröter.

Banen 
 Længde: 260 meter
 Højresving: 8
 Venstresving: 4
 Største bredde: 9 meter
 Mindste bredde: 6 meter
 Tophastighed: 60 km/t
 Underlag: Asfalt

Fodnoter 

Gokart Hal
Gokart Hal
Motorsportsanlæg i Danmark
Etableret i 1993
Etableret i 2000
Jernbane Allé (Odense)

Jernbane Allé er en allé ved Fruens Bøge jernbanestation i kvarteret Fruens Bøge i Dalum i Odense. Jernbane Allé er en sidevej til Dalumvej og ligger tæt ved Dalum Kirke. 

Jernbane Allé blev bygget på den grund som 1909 blev solgt af Fyens Cykle Union, og som kort efter blev udstykket til villagrunde. I 1911 blev de seks første huse opført på den da ny-anlagte Jernbane Allé. Allén er ført gennem den tidligere Cykelbanes oval.
Det eneste, der blev efterladt, var en vandhane, der havde stået på inderkredsen. Udbygningen av Jernbane Allé fortsatte, og omkring 1920 var over halvdelen af husene på Jernbane Allé bygget, og i 1927 var vejen stort set udbygget. Husene på Jernbane Allé er således bygget i perioden 1911 til 1930. Tre bygninger er opført i ”00erne” de var oprindeligt tilbygninger til Cykelbanen i Fruens Bøge. 

Jernbane Allé blev fra starten anlagt som en allé flankeret af rønnebærtræer på begge sider disse blev fjernet 1945.
 
Jernbane Allé er et typisk eksempel på de første villaveje i Dalum. 
Villaerne var oprindeligt beboet af selvstændige håndværkere og arbejdere, heraf mange papirarbejdere fra Dalum Papirfabrik.

Kilde 
 Mellem sport, adspredelse og selskabelighed– træk af odenseansk cykelsport ved århundredskiftet af Johnny Wøllekær 
 ”Fra Th. Ellegaard til Palle Lykke” ved Ib Vagn Hansen, 1958 

Gader i Odense
Jernbane Allé

Jernbane Allé er navnet på flere veje i Danmark:
 Jernbane Allé (Espergærde)
 Jernbane Allé (Odense)
 Jernbane Allé (Store Heddinge)
 Jernbane Allé (Tåstrup)
 Jernbane Allé (Vanløse)
 Jernbane Allé (Vildbjerg)
T-hjælpecelle

T-hjælperceller, T-hjælpeceller, Th celler (eng. T helper cells) der også kendes som CD4+-celler, CD4-positive celler eller CD4+ T-celler er en type T-celler, der spiller en vigtig rolle i det adaptive immunsystem.  

T-hjælperceller er vigtige for funktionen af makrofager, B-celler, dendritceller og cytotoksiske T-celler og de hjælper andre immuncellers aktivitet ved at frigive cytokiner.  

CD4+-celler er modne Th-celler, der udtrykker overfladeproteinet CD4.  Mange autoimmune sygdomme er bestemt af genetisk variation i regulatoriske elementer i CD4+-cellerne.

Beskrivelse af T-hjælpercellernes funktion 

Når f.eks. et makrofag eller B-celler har "spist" en fremmed bakterie i lysosomet, præsenteres dens antigener på sin overflade ved siden af major histo compitability complex(MHC) (protein-gruppe på membranen). Dette vil aktivere T-hjælpecellen. T-hjælpeceller er ikke i stand til at genkende en antigenepitop, så længe den er en del af et stort komplekst molekyle. Antigenet skal derfor bearbejdes. Bearbejdningen begynder med, at komplekset af antigen og antigenreceptor transporteres ind i B-cellen. Inde i B-cellen vil antigenet blive nedbrudt til små dele der kan genkendes af T-hjælpecellerne. Derved aktiveres T-hjælpecellen, så den producerer cytokiner. Disse cytokiner, der her kaldes interleukiner, stimulerer B-cellen til at dele  sig og til at differentiere sig til antistof-producerende-plasmaceller og til hukommelsesceller. Præsentation af antigenet i en sådan form, at det genkendes af T-hjælpecellen, finder også sted i makrofager og i nogle specielle leukocytter der kaldes dendritceller. Udtrykket de professionelle antigen-præsenterende celler bruges ofte som en fællesbetegnelse for disse celler.

Foruden at deltage i præsentationen af antigenet for T-hjælpecellen forstærker makrofagerne det antistofafhængige immunforsvar ved også at producere et cytokiner (interleukin-1), som accelerer væksten og delingen af de aktiverede B-lymfocytter.

Kilder 

Biologi
Kroppen
Immunforsvar
Immunologi
Immunsystemet
Opinel

Opinel er et fransk firma, der fremstiller og sælger knive med træskæfter. Virksomheden blev grundlagt i 1890, og hovedkvarteret ligger i Saint-Jean-de-Maurienne i Savojen i Frankrig. Her driver det familieejede selskab også et museum med knive. Opinel sælger omkring 15 millioner knive om året. Opinelknive bliver fremstillet af kulstofstår og rustfrit stål (fra Sandvik AB i Sverige).

Oprindeligt blev de solgt som arbejdsknive, men er siden blevet et symbol på fransk kultur, og Pablo Picasso skulle have brugt opinelknive i sit arbejde som skulptør. I 1989 blev "Opinel" listet i ordbogen Larousse som registreret varemærke.

Den danske bonde og tv-vært Frank Erichsen, der er kendt for programmet Bonderøven, benytter bl.a. en opinelkniv, og i 2010 modtog han prisen som Årets Knivbærer af Vendsyssel Knivmagerlaug.

Se også 
 Laguiole

Referencer

Eksterne henvisninger 

 

Knive
Fremstillingsvirksomheder fra Frankrig
Etableret i 1890